# Татар Википедиясе

Википедиянең
татар (кириллица) телендә бүлеге бар! tt:Баш бит
Википедиянең
татар (латиница) телендә бүлеге бар! tt:Baş bit
Татар Википедиясе (лат. тат. Tatar Wikipediäse) — Википедиянең татар телендәге бүлеге. Төрки телләрдәге Википедияләр арасында мәкаләләр саны буенча, төрекчә Википедиядән генә калышып икенче урында бара. 2003 елның 15 сентябрендә ачыла, һәм баштан фәкать латин әлифбасы белән эшли. Бүгенге көндә исә Татар Википедиясендә латин һәм кирилл әлифбалары тигез хокукларда кулланыла. Татар телендәге бүлекнең күпчелек тарафыннан кабул ителгән исеме — «татар Википедиясе» — башка телләрдәге бүлекләре кебек үк мәкаләләр язылу телен генә белдерә, берәр этнос яки дәүләткә караганын түгел.

# Татар Википедиясе
## Статус

Татар Википедиясе (шулай ук ТатВики һәм tt.wiki) — Викимедиа фонды карамагындагы Википедия исемле интернет-энциклопедия проектының татар телендәге өлеше. Татар Википедиясенә кирилл һәм латин имләләрендә язу мөмкин, тик бер мәкалә эчендә бу ике әлифбаны куллану рөхсәт ителми, ләкин барлык төркемнәр атамалары тик кириллча языла.
Татар Википедиясе — татар телен белүче һәм өйрәнүче волонтерлар (үзиреклеләр) көче белән үстерелә. Кертем яки үзгәртүләр ясаучылардан, үз гамәлләрен кагыйдәләр һәм киңәш-кулланмалар буенча кылулары көтелә.

# Татар Википедиясе
## Статус
### TATLAT

Татар Википедиясе җәмәгатьчелеге карары нигезендә латин әлифбасында да мәкаләләр язып була. Латин әлифбасы нигезендәге Баш бит һәм аңа багышланган проект бар.
2012 елдан Татар Википедиясе мәкаләләрен латин әлифбасында укырга теләүчеләр өчен әйләндергеч (конвертор)(үле сылтама) кулланырга мөмкин.

# Татар Википедиясе
## Бүләкләр

* 2009 нчы елда узган «Татнет йолдызлары» бәйгесендә Татар Википедиясе «Туган тел» номинациясендә беренче урын яулый.
* 2010 елның октябрендә узган I Халыкара «Белем җәүһәрләре» интернет-проектлар бәйгесенең «Тематик ресурс — иҗади җәүһәр» номинациясендә Татар Википедиясе икенче урынны яулый.
* 2010 елның «Татнет йолдызлары» бәйгесенең «Туган тел» номинациясендә янә Татар Википедиясе җиңә.
* 2011 елда узган II Бөтендөнья «Белем җәүһәрләре» интернет-проектлар бәйгесенең «Тематик ресурс — иҗади җәүһәр» номинациясендә Татар Википедиясе беренче урын яулый.
* 2011 елда узган «Татнет йолдызлары» бәйгесенең «Фән һәм мәгариф» номинациясендә Татар Википедиясе беренче урында.
* «Татнет йолдызлары» бәйгесендә беренче урын (2009 ел)
* «Татнет йолдызлары» бәйгесендә беренче урын (2010 ел)
* «Белем җәүһәрләре» бәйгесендә икенче урын (2010 ел)
* «Белем җәүһәрләре» бәйгесендә беренче урын (2011 ел)

# Татар Википедиясе
## Статистика

Хәзерге вакытка Татар Википедиясендә 501 988 мәкалә бар, 6725 файл йөкләнгән. Викимедиа статистика проектының Татар Википедиясен тасвирлаган Кыскача аналитик мәгълүмат һәм тулы таблица.
* 2023 ел 21 апрель — 500 000 мәкалә
* 2022 ел 14 декабрь — 450 000 мәкалә
* 2022 ел 31 гыйнвар — 400 000 мәкалә
* 2021 ел 31 июль — 300 000 мәкалә
* 2020 ел 30 октябрь — 200 000 мәкалә
* 2020 ел 6 октябрь — 150 000 мәкалә
* 2020 ел 10 июнь — 100 000 мәкалә
* 2018 ел 3 июль — 80 000 мәкалә
* 2016 ел 24 декабрь — 70 000 мәкалә
* 2014 ел 28 май — 60 000 мәкалә
* 2013 ел 28 июль — 50 000 мәкалә
* 2013 ел 14 март — 30 000 мәкалә
* 2012 ел 25 апрель — 15 000 мәкалә
* 2011 ел 8 июль — 10 000 мәкалә
* 2009 ел 28 декабрь — 5000 мәкалә
* 2009 ел 15 июнь — 4 000 мәкалә

# Татар Википедиясе
## Статистика
### Чагыштырма статистика

Татар Википедиясенең башка төрки телле Википедия бүлекләре белән чагыштырма таблица
| № | Код | Википедия бүлеге | Ачылган елы | Мәкаләләр | Битләр | Файллар | Үзгәртүләр | Теркәлгән кулланучылар | Актив кулланучылар | Идарәчеләр | Тирәнлек |
| 1 | tr | Төрек | 2002 | 621 708 | 3 109 499 | 41 741 | 33 806 642 | 1 612 985 | 2403 | 21 | 174.1 |
| 2 | tt | Татар | 2003 | 501 988 | 828 928 | 6725 | 4 246 722 | 52 933 | 79 | 6 | 2.2 |
| 3 | azb | Көньяк Азәрбайҗан | 2015 | 243 712 | 577 976 | 348 | 1 564 730 | 52 226 | 101 | 4 | 5.1 |
| 4 | uz | Үзбәк | 2004 | 299 905 | 1 096 944 | 3644 | 5 226 552 | 143 861 | 516 | 16 | 33.7 |
| 5 | kk | Казакъ | 2002 | 237 410 | 639 586 | 11 336 | 3 374 808 | 159 802 | 247 | 15 | 15.1 |
| 6 | az | Азәрбайҗан | 2004 | 199 105 | 577 458 | 14 804 | 7 773 068 | 297 976 | 599 | 15 | 48.6 |
| 7 | ky | Кыргыз | 2002 | 78 387 | 109 848 | 2679 | 486 124 | 41 434 | 81 | 2 | 0.7 |
| 8 | ba | Башкорт | 2005 | 63 740 | 183 691 | 1505 | 1 277 369 | 42 408 | 69 | 5 | 24.6 |
| 9 | cv | Чуваш | 2004 | 56 534 | 115 224 | 536 | 835 145 | 36 080 | 48 | 2 | 7.8 |
| 10 | crh | Кырым-татар | 2008 | 28 418 | 54 515 | 0 | 230 526 | 30 324 | 29 | 2 | 3.6 |
| 11 | sah | Саха | 2008 | 17 114 | 51 895 | 1765 | 409 627 | 26 046 | 47 | 4 | 32.6 |
| 12 | tk | Төрекмән | 2004 | 6886 | 17 047 | 340 | 258 224 | 29 718 | 42 | 4 | 33 |
| 13 | ug | Уйгур | 2012 | 6192 | 16 065 | 0 | 160 350 | 23 004 | 34 | 1 | 25.4 |
| 14 | gag | Гагауз | 2010 | 2804 | 6654 | 0 | 69 514 | 15 023 | 15 | 1 | 19.7 |
| 15 | krc | Карачай-балкар | 2010 | 2168 | 14 756 | 0 | 110 852 | 10 918 | 19 | 1 | 253.3 |
| 16 | kaa | Каракалпак | 2006 | 7724 | 18 395 | 29 | 92 405 | 12 970 | 40 | 5 | 9.6 |
| 17 | tyv | Тыва | 2013 | 3543 | 13 067 | 0 | 48 131 | 9739 | 17 | 1 | 26.6 |
| 18 | alt | Алтай | 2021 | 1097 | 6396 | 0 | 46 952 | 3303 | 16 | 3 | 171.3 |

# Татар Википедиясе
## Статистика
### Мәкаләләр тематикасы буенча статистика

2021 елның 5 февраленә мәкаләләрнең күбесе киләсе темаларга багышланган:
* торак пунктлар — 122 488 мәкалә,
* елгалар — 23 350 мәкалә,
* астероидлар — 20 896 мәкалә,
* аксымнар — 14 605 мәкалә,
* шәхесләр — 12 201 мәкалә,
* галактикалар — 7 838 мәкалә.
* хронологик исемлекләр — 3 923
* кратерлар — 2700
* һинд дине — 1820

# Татар Википедиясе
## Кызыклы фактлар

* Татар Википедиясе исемен башка проект та йөрткән. 2008 елда ачылган Tatar.info —«Татар тормышының көзгесе» (рус. Tatar.info —«Зеркало татарской жизни») проекты шулай ук wiki технологиясе буенча эшләгән һәм массакүләм мәгълүмат чараларында «Татар Википедиясе» (рус. Татарская Википедия) дип йөртелгән. Ул энциклопедиядәге мәкаләләр татар халкына бәйле темаларга гына язылган. Теркәлгән һәркем мәкаләләрне үзгәртә алган. Хәзерге вакытта проект эшләми.
* Татар Википедиясенә керүче халыкның (август 2016) 34.3% АКШтан, 22.2% Франциядән, 18.0% гына Россиядән, 11.6% Алманиядән, 10.5% Канададан, калган 3.4 % башка илләрдән, үзгәртүләр кертүгә килгәндә — 86.3% Россия, 4.0% Украинадан ясала.
* Татар Википедиясенең беренче идарәчесе (User:Untifler) шулай ук Чуаш һәм Башкорт Википедияләре ачуында да актив катнаша һәм аларда да беренче идарәче була.